Winand Michael Wigger

**Winand Michael Wigger** (1841–1901) var en amerikansk katolsk biskop av Newark i New Jersey i USA.
## Liv og virke
### Bakgrunn
Winand M. Wigger var sønn av immigranter fra Westfalen i kongedømmet Preussen. Han hadde fire brødre: Joseph John, Robert, og Theodore. Han var et sykelig barn og familien returnderte til Tyskland i desember 1843 i håp om at sjøreisen ville innvirke positivt på hans helse. I august 1845 flyttet de tilbake til New York, der faren gjorde godt og ble velstående.

Winand Michael Wigg studerte ved *Seton Hall College* i New Jersey, og ved *Brignole Sale College* i Genova.

### Prest
Den 10. oktober 1865 ble han presteviet for Newark bispedømme i Genova, av erkebiskopen der, André Charvaz.

Under Wiggers reise tilbake til USA i 1866 ble dampskipet hans rammet av et kolerautbrudd blant passasjerene. Etter å ha lagt til kai i New York-bukten, ble den unge presten om bord i to uker for å hjelpe syke og døende. Etter ankomsten til Newark ble han utnevnt til assisterende prest ved *St. Patrick's Cathedral*. Den amerikanske senatoren James Smith (demokrat fra New Jersey) beskrev senere årene sine ved *St. Patrick's* ved å si:

::*«Andre unge prester fant tid til sosial adspredelse, men Dr. Wigger kjente bare én glede – å gjøre sin plikt. Han ga ikke bare kloke råd til de som søkte det, men av egne midler ga han almisser til de trengende. Han var alltid klar til å hjelpe de lidende og tilby religionens trøst til syke og døende. Ung som han var, ble han sett på av de fattige og enkle som en sann far.»*

I 1869 returnerte han til Roma og tok der en doktorgrad i hellig teologi fra La Sapienza.

Etter at han kom tilbake til Newark bispedømme, i april 1869, ble Wigger utnevnt til pastor i *St. Vincent Martyr* i Madison.[5] Hans økonomiske evner fanget oppmerksomheten til biskop Michael Corrigan, som i mai 1873 overførte ham til *St. John's Church* i Orange, som da hadde en gjeld på over en kvart million dollar. Wigger reduserte gjelden til en viss grad (og samlet inn omtrent 2000 dollar hver måned), men hans harde arbeid førte til at hans helse ble svekket. Han var grunnleggerpastor i *St. Teresa av Avila* i Summit )New Jersey) fra 1874 til 1876, da han returnerte til *St. Vincent's* i Madison. Han bygde en ny prestegård for St. Vincent's i 1877.

### Biskop av Newark

Den 2. august 1881 utnevnte pave Leo XIII Wigger til biskop av Newark og utskilte samtidig Trenton bispedømme fra det Newarks territorium. Han ble ordinert til biskop av sin forgjenger, Michael Augustine Corrigan, nå koadjutorerbiskop av New York, den 18. oktober samme år. Medkonsekrerende var biskopen av Brooklyn, John Loughlin, og biskopen av Rochester, Bernard John Joseph McQuaid.

Da han tiltrådte som biskop, var det 121 prester, 83 kirker, 18.396 studenter registrert i bispedømmeskoler og 145.000 katolikker i bispedømmet. Da han døde nesten tjue år senere, var det 256 prester, 153 kirker, 34.817 studenter og 300.000 katolikker.

Etter å ha foretatt en undersøkelse av all kirkeeiendom i Newark bispedømme, forhandlet biskopen frem et lån på 2 millioner dollar til lav rente for å dekke boliglånene på mange kirker. Han gjorde også *Seton Hall Seminary* til et av hovedmålene for sin omsorg, og etablerte til og med sin residens der. I 1883 flyttet han det katolske protektoratet til Mount Arlington og etablerte *Sacred Heart Union* for å hjelpe til med vedlikeholdet av det. Wigger var sterkt fiendtlig innstilt til alkoholmisbruk, og beordret til og med i 1884 at kirkens siste riter skulle nektes de som solgte alkohol til mindreårige eller drankere. Bryggerne var tyske og salooneierne irske, men noen så på Wiggers fiendtlighet mot drikke som en anti-irsk innstilling.

Han kom også i konflikt med den tysktalende immigrantbefolkningen som var tiltrukket av ikke-katolske samfunn og religioner; biskopen var forpliktet til å bevare de tyske immigrantenes tro. Som en sentral skikkelse i *Cahensly-kontroversen* insisterte han også på tyske menigheter, med egne skoler, og bevaring av tysk kultur. Wigger utnevnte sin første generalvikar i 1885, deltok på Det tredje konsil i Baltimores og holdt den femte bispedømmesynoden i november 1886, hvor strenge regler ble vedtatt med hensyn til begravelser og oppmøte på menighets- og offentlige skoler. Han truet til og med med ekskommunikasjon mot katolske foreldre som sendte barna sine til ikke-katolske skoler, og forsøkte uten hell å innføre statlig lovgivning for å sikre statens støtte til katolske skoler.

Som biskop kjempet han for bevaring av tysktalende menigheter og skoler, motarbeidet forsøk på å skape en amerikansk nasjonalkirke uavhengig av Europa, og la grunnsteinen til det som skulle bli den nye Newark-katedralen.

Etter å ha feiret julemesse i *St. Patrick's Cathedral* i 1900, ble Wigger rammet av lungebetennelse og dro utenlands for å søke hvile og helse. Da han kom tilbake, gjenopptok han sine plikter, men døde senere på soverommet sitt i *Seton Hall*, 59 år gammel.

Begravelsesmessen hans ble feiret av erkebiskop Corrigan, og levningene hans ble gravlagt på prestenes gravplass på *Holy Sepulchre Cemetery* i East Orange.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Kardinal John McCloskey (1810-1885) *1844
* Erkebiskop Michael Augustine Corrigan (1839-1902) *1873
* Biskop *Winand Michael Wigger* (1841-1901) *1881

## Referanser